Държавен вестник, бр. 61, 2002 г., стр. 39

Б Р О Й  61
Д Ъ Р Ж А В Е Н   В Е С Т Н И К
С Т Р .  39
Издаването и пускането в употреба на българ-
ски пощенски марки се осъществява въз основа на
годишен тематичен план, утвърден от министъра
на транспорта и съобщенията.
Издаването на пощенски марки, на пощенски
продукти с отпечатан специален знак за цената за
заплащане на универсална пощенска услуга и на
специални пощенски печати се подпомага от Спе-
циализиран експертен съвет. То е подчинено на
следните принципи:
• задоволяване потребностите на пощенския
пазар;
• постигане на високо художествено-естетичес-
ко и полиграфско качество;
• отразяване на важни събития и годишнини,
свързани с националната и световната история,
националния бит и съвременност, култура, изкус-
тво, спорт и др.;
• удовлетворяване на филателни потребности.
Качество на пощенските услуги
Основният движещ мотив в тази област е пра-
вото на потребителите да разполагат с качествени
и надеждни пощенски услуги.
Достигането на високо качеството на пощенс-
ките услуги ще се осъществи чрез извършването
на следните основни действия:
• определяне на нормативи за качеството на
универсалната пощенска услуга и ефективността
на обслужване, отнасящи се до срока за изпълне-
ние на услугата, редовността на събиране и дос-
тавка на пощенските пратки и осигуряване надежд-
ността на услугата;
• внедряване на национални стандарти за из-
мерване качеството на универсалната пощенска
услуга, хармонизирани с установените междуна-
родни стандарти;
• създаване на механизми за контрол по качес-
твото на вътрешните и международните пощенс-
ки услуги за целите на пощенските оператори и
регулаторния орган;
• информиране на потребителите относно нор-
мативите за качество;
• прилагане на механизми за връзка с потреби-
телите с цел предоставяне на информация за пред-
лаганите продукти и услуги; проучване на техните
изисквания и препоръки; анализиране на удовлет-
вореността от качеството на универсалната пощен-
ска услуга.
Стандартизация
Приоритетите в областта на пощенската стан-
дартизация са свързани със следните действия:
• определяне на изискванията и процедурите,
свързани с използването на технически средства
в националната пощенска инфраструктура, както
и използването на технически средства от потре-
бителите за предварителна обработка на пощен-
ски пратки;
• контрол по спазване на вътрешните и между-
народните изисквания (стандарти) за размери,
тегло, адресиране, срокове на доставка, пощенски
код, бар-кодове, вътрешни и международни пощен-
ски формуляри;
• дефиниране на единни технически стандарти,
свързани с новите пощенски услуги и използвани-
те технологии;
• поетапно хармонизиране на националните
стандарти с европейските и световните стандар-
ти съобразно сроковете за приемането и публи-
куването им.
След приемането на национални пощенски стан-
дарти, хармонизирани с установените международ-
ни стандарти, ще се създадат условия за ускореното
им въвеждане в националната пощенска система.
Пощенска сигурност
Пощенската сигурност е елемент както за пре-
доставянето на качествени и надеждни пощенски
услуги, така и за ограничаване на материалните и
финансовите щети, понасяни от пощенските опе-
ратори и потребителите. Негативните ефекти от
пропуски в националната пощенска сигурност се
проявяват не само на територията на страната, но
имат последствия и в международен план—в рам-
ките на световната пощенска система. Този факт
прави проблема международно значим и обясня-
ва задължителния характер на изискванията за
пощенска сигурност независимо от територията,
на която се прилагат, и статута на пощенските
оператори.
Политиката в тази област има за основна цел
създаването на необходимите и достатъчни усло-
вия за рязкото подобряване и поддържане нивото
на пощенската сигурност. В изпълнение на тази
цел Законът за пощенските услуги регламентира
общите изисквания, свързани с осигуряването на
пощенската сигурност, както и санкциите при тях-
ното нарушаване.
Основните действия в сферата на пощенската
сигурност включват:
• определяне с подзаконов нормативен акт на
изискванията за пощенската сигурност;
• разработване от основния пощенски опера-
тор на стратегия за действия в сферата на пощен-
ската сигурност, която обхваща всички нива на
пощенската експлоатация;
• разширяване на международното сътрудни-
чество в областта на пощенската сигурност.
Контролът по пощенската сигурност е насочен
срещу:
• посегателствата върху пощенските пратки от
страна на външни лица и служители на пощенски-
те оператори;
• посегателствата срещу безопасността на пер-
сонала, сградите и имуществото на пощенските
оператори;
• пренасянето чрез пощенските пратки на заб-
ранени и опасни стоки, предмети и вещества;
• използването на неистински и невалидни по-
щенски марки, пощенски продукти с отпечатан
знак за цената за заплащане на универсална по-
щенска услуга, пощенски печати и клейма, пощен-
ски формуляри и документи и др.;
• изпирането на пари чрез националната по-
щенска инфраструктура.
Национална пощенска инфраструктура
Състоянието на националната пощенска ин-
фраструктура е от решаващо значение както за ка-
чеството на предоставяните пощенски услуги и
тяхната сигурност, така и за развитието на пощен-
ския пазар.